Diari Oficial de la Generalitat Valenciana


Sumari del DOGV 3398, del 22-12-1998 (1998/10129)

RESOLUCIÓ de 15 d'octubre de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, l'anomenada Fundació de la Vela.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10090


Data del document
:   15-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 d'octubre de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, l'anomenada Fundació de la Vela. [1998/S10430]
  
Vista la sol·licitud del dia 15 de juny de 1998, registre d'entrada de la mateixa data, efectuada per José-Vicente Martínez Chirivella, com a patró secretari de la Fundació de la Vela, en la qual se sol·licitava la inscripció d'aquesta entitat en el Registre de Fundacions de la Comunitat Valenciana, d'acord amb els següents
  
Antecedents de fet
  
Primer
  
Que segons l'escriptura de data 18 de maig de 1998, número de protocol 1.525, atorgada davant del notari de l'Il·lustre Col·legi de València, Fernando Corbi Coloma, van comparéixer Félix Grima Hazeh, José-María Garrido Rezosta, Valentín Arana Rallo, i José-Vicente Martínez Chirivella, tots ells amb la voluntat de constituir en aqueix acte l'entitat anomenada Fundació de la Vela.
  
El Protectorat de Fundacions de la Comunitat Valenciana ha observat certes deficiències en l'articulat estatutari i en la dotació fundacional, les quals s'han esmenat mitjançant dues escriptures, una d'esmena atorgada per José-Vicente Martínez Chirivella, davant del citat notari, de data 14 de juliol de 1998, i número de protocol 2.292 i l'altra d'augment de la dotació inicial, autoritzada pel notari de l'Il·lustre Col·legi de València, José Corbi Coloma, amb data 17 de setembre de 1998, i número de protocol 2.984, per Valentín Arana Rallo i José-Vicente Martínez Chirivella.
  
Segon
  
Segons l'article 4 dels Estatuts, les finalitats de la Fundació són: a) El foment, la formació i pràctica de l'esport de la vela a la Comunitat Valenciana, i la participació en competicions de caràcter nacional i internacional. b) El foment de la investigació i el desenrotllament tecnològic, els resultats dels quals siguen transferibles a la vela a la Comunitat Valenciana. c) El foment de la cultura i la formació de l'esport de la vela entre la joventut de la Comunitat Valenciana. d) La transferència de resultats des de la pràctica de la vela a la investigació de noves tecnologies.
  
De conformitat amb l'article 5 estatutari, seran potencials beneficiaris de la Fundació, les persones o entitats que mostren interés en les finalitats i activitats de la Fundació.
  
Tercer
  
La dotació de la Fundació, segons consta en l'escriptura d'augment de dotació inicial, de data 17 de setembre de 1998, és de cinc milions de pessetes (5.000.000 PTA), els quals han sigut aportats pels fundadors de la manera següent:
  
- quatre milions set-centes mil pessetes (4,700.000 PTA), aportats per Valentín Arana Rallo.
  
- cent mil pessetes (100.000 PTA), aportades per José-Vicente Martínez Chirivella.
  
- cent mil pessetes (100.000 PTA), aportades per Félix Grima Hazeh.
  
- cent mil pessetes (100.000 PTA), aportades per José-María Garrido Rezosta.
  
La realitat d'aquestes aportacions de diners s'acredita mitjançant quatre certificats de l'entitat Banco Español de Crédito, SA, incorporats en l'esmentada escriptura d'augment de la dotació i en la de constitució.
  
Quart
  
D'acord amb el previst en l'atorgament cinqué de la carta fundacional i el capítol III dels estatuts fundacionals, el Patronat és l'òrgan de govern, administració i representació de la fundació, compost per quatre patrons amb caràcter vitalici, que en cas de renúncia o cessament de qualsevol d'ells, seran substituïts per acord unànime dels restants patrons. El Patronat, en l'acta fundacional, ha distribuït els seus càrrecs, nomenant un president, un vicepresident, un secretari i un tresorer.
  
El Patronat inicial queda compost per les persones següents:
  
President: 1. Valentín Arana Rallo.
  
Vicepresident: 2. Félix Grima Hazeh.
  
Secretari patró: 3. José-Vicente Martínez Chirivella.
  
Tresorer patró: 4. José-María Garrido Rezosta.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació per a finalitats d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitats lucratives que, per voluntat dels seus creadors, tenen afectat de manera duradora el seu patrimoni a la realització de les finalitats d'interés general, circumstàncies que concorren en aquest cas.
  
Tercer
  
Examinades les finalitats de la Fundació, la dotació i l'aportació efectivament realitzada, es consideren d'interés general, i inicialment suficient per a la inscripció, de conformitat amb allò que estableix l'article 11.b del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 18 de maig de 1998, esmenats per sengles escriptures de 14 de juliol de 1998 i 17 de setembre del mateix any, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda com a tal, tenint en compte la seua finalitat, segons l'article 4 dels Estatuts.
  
Cinqué
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer del President de la Generalitat Valenciana, pel qual s'assignen competències a la Presidència i a les conselleries, i per l'article 15.o del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada per l'article únic del Decret 106/1998, de 21 de juliol, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada per l'Ordre de 25 de novembre de 1996, en allò que es refereix a l'estructura administrativa a nivell de Servei.
  
Vists, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i les altres normatives d'aplicació, resolc,
  
Primer
  
Inscriure com a fundació l'anomenada Fundació de la Vela, en el Registre de Fundacions de la Comunitat Valenciana amb el número 305(V) i classificar-la de caràcter cultural, esportiva i d'investigació. El seu domicili radicarà a València, carrer del Botànic Cabanilles, 8-1a.
  
Segon
  
Inscriure en el Registre de Fundacions de la Comunitat Valenciana, els Estatuts pels quals s'ha de regir la Fundació, elevats a escriptura pública el 18 de maig de 1998, amb el número de protocol 1.525, esmenats per una altra escriptura de 14 de juliol de 1998, amb el número de protocol 2.292, autoritzades ambdues pel notari de l'Il·lustre Col·legi de València, Fernando Corbi Coloma, i esmenats una altra vegada, per escriptura del 17 de setembre del mateix any, amb número de protocol 2.984, atorgada davant del notari de l'Il·lustre Col·legi de València, José Corbi Coloma.
  
Tercer
  
Inscriure en l'esmentat Registre el nomenament del primer patronat, segons figura en l'antecedent de fet quart de la present Resolució.
  
Notifiqueu l'actual Resolució i advertiu que contra aquesta, que no esgota la via administrativa, pot interposar-se recurs ordinari davant d'aquest mateix òrgan o davant conseller de Presidència en el termini d'un mes, a comptar des de la data de la notificació, de conformitat amb allò que disposa el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.